# מאמר מחקרי – מטלה ראשונה

המטלה הראשונה שלכם היא לקרוא להבין ולסכם את המאמר שלכם במילים שלכם - בעברית.

אם עדיין לא קיבלתם אישור על המאמר שבחרתם, אנא **אל תתחילו לעבוד עליו**, כי ייתכן שכבר בחרו אותו לפניכם.

אנא פנו אליי בהקדם כדי לבחור מאמר שעדיין לא בחרו.

מאמר מדעי מתחלק בדרך-כלל למספר פרקים עיקריים. יש לסכם לפי סדר הפרקים:

1. **מבוא** (Introduction): מה הבעיה שהמאמר בא לפתור? מדוע הבעיה חשובה ומעניינת? מה היו הפתרונות הקודמים? מדוע הם לא מספיק טובים?
2. **עבודות קודמות** (Related work): אילו מאמרים דומים בנושא זה נכתבו לאחרונה? במה הם שונים מהמאמר הנוכחי?
3. **הגדרות** (Model / Preliminaries / Notation): מה הם המושגים העיקריים במאמר? איך בדיוק הם מוגדרים?
4. **האלגוריתם עצמו** - יש לכתוב פסאודו-קוד בעברית.
5. **הוכחת נכונות** - זה בדרך-כלל החלק הכי קשה של המאמר. תשתדלו כמיטב יכולתכם להבין מדוע האלגוריתם נכון - לא חייבים להבין את כל הפרטים.
6. **ניסויים** [אם יש] - איזה ניסויים עשו, לאיזה אלגוריתמים אחרים השוו, ואיך ווידאו שהאלגוריתם שלהם אכן טוב יותר?
7. **סיכום ועבודה עתידים** (Future Work) - איזה שאלות נשארו פתוחות לאחר סיום המאמר? איזה רעיונות הם מציעים להמשך המחקר שלהם?

לכל שאלה בנושא המאמר, אני זמין בשעות הקבלה. להתראות