# מאמר מחקרי – מטלה שניה – דוגמאות הרצה

המטלה הבאה היא לייצר דוגמאות הרצה עבור האלגוריתם במאמר שלכם. הדוגמאות הללו ישמשו כבסיס לבדיקות-היחידה במימוש האלגוריתם. איך מוצאים דוגמאות הרצה?

1. משתמשים בדוגמאות-ההרצה בגוף המאמר (אם יש).
2. בודקים מה האלגוריתם עושה בדוגמאות פשוטות מאד, כגון: קלט עם מספר אחד בלבד. ואז בודקים בהדרגה דוגמאות מורכבות יותר: כגון: שני מספרים, שלושה מספרים וכו'. עד שהרעיון ברור.
3. עוברים על כל הענפים באלגוריתם (כל התנאים – if). עבור כל אחד מהם, מנסים לייצר קלט, שיגרום לאלגוריתם לעבור בענף זה.
4. מנסים לזהות את *מקרי הקצה* – המקרים שבהם האלגוריתם פועל בצורה מושלמת, או להיפך, מקרים שבהם האלגוריתם פועל בצורה גרועה.

יש לייצר לפחות 3 דוגמאות ברמות-קושי שונות, בנוסף לדוגמאות שבמאמר. עבור כל דוגמה (כולל אלו שבמאמר), יש להסביר איך מצאתם אותה, מה היא מדגימה, מה הפלט, ומדוע.

מציאת דוגמאות טובות היא משימה לא פשוטה, המשתנה ממאמר למאמר, ואי-אפשר להסביר הכל באופן כללי. אם אתם מסתבכים, תבואו להתייעץ בשעת הקבלה.

להתראות