# מטלת פייתון – אתר להדגמת האלגוריתם

משקל המטלה = 4 נקודות.

לפני תחילת המטלה, אנא אנא תקנו את כל ההערות שקיבלתם על האלגוריתם שלכם בהצגה בעל-פה (אם הצגתם) או במודל או בדואל, ושלחו לי דואל כדי שאתקן לכם את הציון.

## אתר להדגמת האלגוריתם

בנו בעזרת Flask אתר אינטרנט פשוט להדגמת האלגוריתם שלכם. הקלט והפלט יתבצעו באחת משלוש דרכים לבחירתכם:

**א.** הקלט מגיע דרך טופס רגיל ובו פקדים מסוגים שונים בהתאם לקלט שהאלגוריתם מקבל (שמות, מספרים וכו'). כשלוחצים על כפתור ההגשה, מגיעים לדף חדש ובו רואים את הקלט והפלט.

**ב.** הקלט נמצא במחברת-גוגל (Google Spreadsheet), בגליון בשם Input. באתר יש פקד אחד, ובו מכניסים קישור (URL) למחברת-גוגל. כשלוחצים על כפתור ההגשה, הפלט נכתב לאותה מחברת-גוגל, לגליון בשם Output.

**ג.** הקלט מגיע דרך קובץ CSV שמעלים בעזרת פקד העלאת-קבצים. כשלוחצים על כפתור ההגשה, נוצר קובץ CSV חדש עם הפלט, ומגיעים לדף חדש שבו יש קישור להורדת קובץ הפלט.

הגישו צילומי-מסך של קלט ופלט.

## פירסום האתר שלכם

העלו את האתר שבניתם לשרת חינמי כגון **PythonAnywhere.com**. הגישו קישור לאתר.

שימו לב: כדי שהאתר יעבוד על השרת, יש לוודא שכל החבילות שהאתר שלכם צריך מותקנות על השרת. ניתן להתקין למשל ע"י pip install בתוך ה-console של השרת.